এমেৰিকান বহুৰাষ্ট্ৰীয় পুৰুষ-আলোচনী GQ (পূৰ্বৰ Gentlemen's Quarterly)ৰ ভাৰতীয় দিজিতেল সংস্কৰণৰ বেটুপাত শোভাইছে অসম কন্যা হিমা দাসে।
পুৰুষৰ জীৱনশৈলী (lifestyle) বিষয়ক বিশ্বখ্যাত আলোচনীখনৰ অক্তোবৰ সংখ্যাৰ বেটুপাতত স্থান দিয়া হৈছে হিমাক।
আলোচনীখনে আগবঢ়োৱা "Young Indian of the Year" সন্মানো শেহতীয়াকৈ হিমালৈ আগবঢ়োৱা হৈছিল।
১৯৩১ চনত নিউ য়ৰ্ক চহৰৰ পৰা প্ৰথম প্ৰকাশ পোৱা এই আলোচনীখনে গ্ৰন্থ, যৌনতা, খাদ্য, চিনে'মা, ফিটনেছ, সংগীত, ক্ৰীড়া, প্ৰযুক্তি আদি বিভিন্ন বিষয় সামৰি পুৰুষৰ জীৱনশৈলী বিষয়ক লেখা প্ৰকাশ কৰে।
ক্ৰীড়া, হলিউদৰ লগতে শ্ব' বিজিনেছৰ বিভিন্ন বিখ্যাত লোকৰ ছবিৰে আলোচনীখনৰ বেটুপাত সজোৱা হয়। ভাৰতকে ধৰি পৃথিৱীৰ ২২ খন দেশৰ পৰা GQ প্ৰকাশিত হয়।
সদ্যসমাপ্ত জাকাৰ্তা এছিয়াদত পদক আৰ্জনৰ পিছতে স্বপ্নৰ দৌৰ আৰম্ভ হোৱা ধিং এক্সপ্ৰে'ছখ্যাত অসমৰ দৌৰবিদগৰাকীয়ে এই বছৰ ভাৰত চৰকাৰৰ অৰ্জুন বঁটাও লাভ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
